रावी नदी हिमाचल से आगे बढ़कर पाकिस्तान में चली जाती है। पाकिस्तान का ऐतिहासिक शहर लाहौर भी रावी नदी के तट पर बसा हुआ है। पाकिस्तान में रावी चिनाब नदी में जाकर मिल जाती है। आगे चिनाब सिंधू नदी में मिल जाती है। सिंधू आगे अरब सागर में मिलती है। रावी नदी की कुल लंबाई 720 किलोमीटर है। लंबाई के लिहाज से यह पंजाब की पांच नदियों में सबसे छोटी है। चंबा से पहले इसमें बुधील और धोना नदियां आकर मिलती है। बुधील नदी मणिमहेश झील से निकलती है। रावी नदी में पानी का मूल स्रोत बारिश और ग्लेसिर का पिघला हुआ जल है इसलिए रावी का जल काफा निर्मल दिखाई देता है। पठानकोट के पास माधोपुर में पहुंचने के बाद रावी नदी अगले 80 किलोमीटर तक भारत पाकिस्तान की सीमा बनाती हुई बहती है। इसके बाद यह पाकिस्तान में प्रवेश कर जाती है। लाहौर शहर रावी के पूर्वी किनारे पर बसा है। अहमद सियाल शहर के पास रावी चिनाब में मिलती है। यहीं पर मुगल बादशाह जहांगीर का मकबरा भी है। पर लाहौर तक पहुंचकर रावी का जल काफी प्रदूषित हो जाताहै। इसके लिए औद्योगिक कचरा जिम्मेवार है।